Sárga szimfónia
Az omnibusz a hidra bú, 
mint sárga pille s szerteszét 
sürög-forog, jár-kél a nép, 
izeg-mozog, akár a szú.

Bárkákat sárga széna föd, 
egyik-másik a révben áll 
s mint drága, selymes puha sál 
takarja a partot a köd.

A szilfa sárga lombja zúg 
s a Templéről idelebeg. 
A haloványzöld Themze meg 
mint egy opálos, hosszú rúd.
Versek

en:Symphony in Yellow
ru:Симфония в жёлтых тонах (Уайльд/Николаев)